Ma-wees | Lomi
Gun ander ‘n plekkie in die son
Posted on 2015/03/16 by Manewales
Vanoggend kry ek die link na “Inspiration: Before & After Pregnancy, Baby Isn’t An Excuse” in my news feed en my nek hare staan sommer almal regop. As die ma’s gedink het hulle gaan ander inspireer het hulle verseker die verkeerde byskrif gekies.
Ek is vreeslik bly vir die ma’s wat hulle lywe weer so kon op pomp in minder as ‘n jaar na hul babas gebore is. Ek bedoel “good for them” soos die Ingelse sou sê. Dit was duidelik vir hulle belangrik om weer vinnig ‘n “6-pack” te hê. En dis hulle volle reg om so te voel. Lees voort →
Categories: Baba, Ma-wees	| Sleutelwoorde: Baba, fiksheid, sosiale druk	| 6 Kommentaar
Ek was nog nooit een van die super sportiewe siele nie. Jy sal my neus veel eerder in ‘n boek vind as op ‘n sportsveld. Tog het ek al die jare probeer om darem nie in algehele onfiksheid te verval nie. Ek is mal oor stap en dit saam met my oefenbal het vroeër die ding gedoen. Ek het later die stap vir ‘n oefenfiets verruil – dit was net makliker met ‘n baba in die huis om vinnig ‘n sessie in te werk terwyl hy slaap of speel (ons bly immers nie meer in ‘n land waar dit veilig is vir ‘n ma om alleen met ‘n kind of 2 te gaan stap nie – en stap saam met kinders is in elk geval eerder drentel). Lees voort →
Categories: Ma-wees	| Sleutelwoorde: oefeninge, tuis	| 3 Kommentaar
Die soet saam met die suur
Posted on 2014/08/11 by Manewales
Dit bly maar seker altyd ‘n worsteling na ‘n miskraam. Die hoekoms, waaroms en wat asse. Nou met ons 3de kleine lyf hier, besef ek egter dat as sy daardie tyd moes deel geword het van ons gesin, dit vir ons baie moeiliker sou wees. Nou is die kinders ouer. Hulle kan my meer help. Hulle verstaan beter van ‘n kleinsus wat spook met refluks en al die dinge wat daarmee saam gaan. Sommige babas is maar net makliker of moeiliker as ander om groot te kry. Net so ‘n groot vreugde die klein pop deur die dag is, net so ‘n uitdaging is sy in die nag. En dit bring sy eie uitdagings vir die dag wat volg.
Categories: Alles in 'n dag, Ma-wees	| Sleutelwoorde: miskraam, refluks	| Lewer kommentaar
Posted on 2011/12/09 by Manewales
2011 was in baie opsigte soos enige ander jaar. Gevul met sy eie uitdagings, vreugdes en hartseer. Dit was ‘n jaar waarin sekere drome geëindig en ander begin het. ‘n Jaar met die hartseer van ‘n miskraam, maar ook die geboorte van Lomi Creations.
Die jaar het my weer laat besef dat alles afhang van hoe jy daarna kyk. In die hartseer tye kan jy vas kyk in negatiewe of bly fokus op die goeie wat ook weer daaruit spruit. Jy kan die moeilike tye sien as ‘n hindernis of ‘n uitdaging om hoër en beter hoogtes te bereik. Dis jou keuse hoe jy in ‘n moeilike situasie gaan reageer. Of jy soos eiers in kookwater hard gaan word, soos wortels sag en of jy eerder soos koffie die water gaan geur. Ek hoop dat ek die jaar eerder my omstandighede gegeur het as dat dit my hard of sag gemaak het. Lees voort →
Categories: Alles in 'n dag, Ma-wees, Tuisonderrig	| 2 Kommentaar
Posted on 2011/11/09 by Manewales
Ek is een van die gelukkige/ongelukkige ma’s wat net altyd dadelik weet ek is swanger. Dit het sy voordele, maar dit beteken ook dat daar elke keer 2 laaaang weke voorlê voor ek daai toetsie uiteindelik kan doen. In daardie tyd wonder ek altyd of ek regtig swanger is? Of dit nie dalk wensdenkery is nie? En die keer was niks anders nie. Buiten dat ek ook gewonder het hoe manlief hieroor gaan voel. Dit was immers nie in ons beplanning nie.
Uiteindelik kon ek egter toets en ek was uit my vel. Ek was seker dit was oor my gesig geskryf, maar tog het niemand iets agter gekom nie. Wel, buiten die hond en die kinders. Tressa was skielik weer heeltyd onder my voete (en as hier kuier mense is aan my vas geplak). Sy raak altyd so oorbeskermend as ek swanger raak. Die kinders was ‘n heel ander storie. Ellard was aggressief, hy het my begin skop en slaan. Ek kon die skielike gedrag net glad nie verstaan. Daarenteen was Salomie huilerig en wou net heeltyd in my arms wees. Lees voort →
Categories: Ma-wees	| 2 Kommentaar
Vreugde van ma-wees
Dis ongelooflik om te dink dis al 5 jaar terug wat ons uitgevind het ons is swanger vir die eerste keer. Dit voel dan nog soos gister toe ek bewend en ongelowig na daai twee strepies op die toetsie gekyk het. Vandag hardloop hier 2 besige lyfies in ons huis rond en sorg vir hope vreugde (en uitputting). Mens moet seker eers self kinders hê om presies te verstaan hoe baie hul mens se lewe verander. Lees voort →
Categories: Ma-wees	| Lewer kommentaar
Daar lê ek op ‘n Maandag aand, nog slaap dronk van narkose, na ‘n in-en-uit-prosedure in ons plaaslik hospitaal (hier’s nie ‘n dagkliniek vir die klas ding nie). Ek geniet nog die saligheid voor ek weer huiswaarts kan keer. Dis eintlik ongelooflik dat jy 5 uur kan teater toe gaan en 7 uur weer huis toe, maar as mamma is ek te dankbaar vir die spoed waarteen dinge deesdae gebeur.
Ek hoor hoe besoektyd aanbreek. Mevrou nommer 14 (in ons kamer van 4) is duidelik nie so gelukkig om vannag in haar eie bed te slaap nie. Haar man en 2 kinders het kom besoek aflê. Enige ander pasiënt sou waarskynlik lekker gekuier het, maar Mevrou 14 is immers ‘n mamma. En mamma’s is ‘n spesie van hulle eie. Lees voort →
Posted on 2011/09/05 by Manewales
In ‘n huis met voedsel intoleransies is uiteet nou nie iets wat dikwels gebeur nie. Gister na kerk besluit manlief egter ons het iets om te vier en dis tyd vir ‘n uiteet. Ellard laat nie op hom wag nie. Hy wil garnale gaan eet by die see. By die huis met die rotse waar die pad vir die bote in die see in loop. (Dis nou Gordonsbaai se Ocean Basket vir die mag wonder).
Die kinders is dus vroeg deur die bad, sodat ons ‘n vroeë aandete kan gaan geniet. Soos ons geluk dit wil hê is die krag af en is daar geen aartappelskyfies nie. Wat ‘n ramp! Vir my kinders is uiteet en “chips” immers sinonieme. Ellard is gelukkig nie gepla nie, solank hy net garnale kan kry! Lees voort →
Categories: Ma-wees, Uncategorized	| Lewer kommentaar